CELEX: 62017CN0679
Language: da
Date: 2017-12-04 00:00:00
Title: Sag C-679/17: Anmodning om præjudiciel afgørelse indgivet af Hof van beroep Antwerpen (Belgien) den 4. december 2017 — Vlaamse Gewest ved den flamske regering og ved den flamske minister for budget, finanser og energi samt Vlaamse Gewest ved den flamske regering og ved den flamske minister for miljø, natur og landbrug mod Johannes Huijbrechts

12.3.2018   
            
            
               DA
            
            
               Den Europæiske Unions Tidende
            
            
               C 94/6
            
         Anmodning om præjudiciel afgørelse indgivet af Hof van beroep Antwerpen (Belgien) den 4. december 2017 — Vlaamse Gewest ved den flamske regering og ved den flamske minister for budget, finanser og energi samt Vlaamse Gewest ved den flamske regering og ved den flamske minister for miljø, natur og landbrug mod Johannes Huijbrechts
   (Sag C-679/17)
   (2018/C 094/07)
   Processprog: nederlandsk
   
      Den forelæggende ret
   
   Hof van beroep Antwerpen
   
      Parter i hovedsagen
   
   
      Appellanter: Vlaamse Gewest ved den flamske regering og ved den flamske minister for budget, finanser og energi samt Vlaamse Gewest ved den flamske regering og ved den flamske minister for miljø, natur og landbrug
   
      Sagsøgt: Johannes Huijbrechts
   
      Præjudicielle spørgsmål
   
   
               1)
            
            
               Udgør en situation, hvor en arving arver et skovområde beliggende i udlandet, som drives på bæredygtig måde, ikke er fritaget for arveafgift i henhold til arveafgiftslovens artikel 55c (nu artikel 2.7.6.0.3 i den flamske skattelovbog), mens en arving, som arver et skovområde beliggende i indlandet, som drives på bæredygtig måde, er fritaget for arveafgift i henhold til arveafgiftslovens artikel 55c (nu artikel 2.7.6.0.3 i den flamske skattelovbog), en tilsidesættelse af retten til frie kapitalbevægelser som omhandlet i artikel 63 i traktaten om Den Europæiske Unions funktionsmåde?
            
         
               2)
            
            
               Udgør hensynet til det flamske skovareal som omhandlet i arveafgiftslovens artikel 55c (nu artikel 2.7.6.0.3 i den flamske skattelovbog) et tvingende hensyn af almen interesse, som kan begrunde en ordning, hvorefter fritagelse for arveafgift er begrænset til skovområder, der er beliggende i Flandern, og som drives på bæredygtig måde?